**Α.μ.Κ.Ε. "ΔΥΝΑΜΗ ΖΩΗΣ"**

**Ταχ. Δ/νση :** Λυκαβηττού 21

**Ταχ. Κώδικας :** 10672

**Τηλέφωνο :** 2111016680

**E-mail :** info@dynamizois.gr

Αθήνα, 14/02/2025

Αρ. Πρωτ.:DYNAMIZOIS20250214-1

**ΑΝΑΚΟΙΝΩΣΗ υπ' αριθμ. ΣΟΧ 1 /2025  
για τη πρόσληψη προσωπικού με σύναψη**

**ΣΥΜΒΑΣΗΣ ΕΡΓΑΣΙΑΣ ΟΡΙΣΜΕΝΟΥ ΧΡΟΝΟΥ**

**Στο πλαίσιο του ΕΠΙΧΕΙΡΗΣΙΑΚΟΥ ΠΡΟΓΡΑΜΜΑΤΟΣ**

**«2021-2027»**

**ΆΞΟΝΑΣ ΠΡΟΤΕΡΑΙΟΤΗΤΑΣ 4Β**

**«Προώθηση της περιφερειακής κοινωνικής συνοχής μέσα από την ενίσχυση των μηχανισμών και υπηρεσιών για την στήριξη του ανθρώπινου δυναμικού, της απασχόλησης, της εκπαίδευσης, της υγειονομικής περίθαλψης, της κοινωνικοοικονομικής ένταξης, της ισότητας των ευκαιριών και την αντιμετώπιση κινδύνων φτώχεια»**

**ΣΥΓΧΡΗΜΑΤΟΔΟΤΟΥΜΕΝΟΣ ΑΠΟ ΤΟ ΕΥΡΩΠΑΪΚΟ ΚΟΙΝΩΝΙΚΟ ΤΑΜΕΙΟ**

**ΤΙΤΛΟΣ: «ΣΥΝΕΧΙΣΗ ΛΕΙΤΟΥΡΓΙΑΣ ΔΟΜΩΝ ΠΑΡΟΧΗΣ ΒΑΣΙΚΩΝ ΑΓΑΘΩΝ:ΚΟΙΝΩΝΙΚΟ ΦΑΡΜΑΚΕΙΟ ΔΗΜΟΥ ΣΠΑΤΩΝ-ΑΡΤΕΜΙΔΟΣ» για το υποέργο 1 με τίτλο: «Κοινωνικό φαρμακείο Δήμου Σπάτων-Αρτέμιδος»**

**Η Α.μ.Κ.Ε. Δύναμη Ζωής**

**Έχοντας υπόψη:**

1. Τις διατάξεις του Ν. 4914/2022 «Διαχείριση, τον έλεγχο και την εφαρμογή αναπτυξιακών παρεμβάσεων για την Προγραμματική Περίοδο 2021-2027, σύσταση Ανώνυμης Εταιρείας “Εθνικό Μητρώο Νεοφυών Επιχειρήσεων Α.Ε.” και άλλες διατάξεις» (ΦΕΚ 61/τ. Α΄/21-03-2022), ως ισχύει.
2. Το άρθρο 74 του Ν.4430/2016, σχετικά με τα κριτήρια πρόσληψης προσωπικού.
3. Τις διατάξεις του άρθρου 101 του Ν. 5041/2023 «Φαρμακευτικοί Σύλλογοι Πανελλήνιος Φαρμακευτικός Σύλλογος Ινστιτούτο Φαρμακευτικών Επιστημονικών Ερευνών και άλλες επείγουσες ρυθμίσεις» (ΦΕΚ 87/τ. Α΄/8-4-2023).
4. Την υπ’ αριθμ. Την υπ’ αριθ. Δ14/15834/237/19-04-2019 Κοινή Υπουργική Απόφαση “Καθορισμός προδιαγραφών λειτουργίας των Κέντρων Κοινότητας” (ΦΕΚ 1344/τ.Β΄/19-4-2019).
5. Την υπ’ Αριθμ. 114947/29.11.2022 [ΦΕΚ 6132/Β΄/01.12.2022] Υπουργική Απόφαση «Εθνικοί Κανόνες Επιλεξιμότητας Δαπανών για τα Προγράμματα ΕΣΠΑ 2021-2027», όπως ισχύει.
6. Τον Οδηγό Εφαρμογής και Λειτουργίας Δομών Παροχής Βασικών Αγαθών (ΕΥΣΕΚΤ, Μάιος 2023)
7. Την υπ’ αριθμ. πρωτ. 2351/17-07-2023 (ΑΔΑ: 9ΡΖΦ7Λ7-ΗΗ3) Πρόσκληση (Κωδικός Πρόσκλησης: αττ023, A/A Πρόσκλησης OΠΣ: 2348) της Ειδικής Υπηρεσίας Διαχείρισης Προγράμματος «Αττική» με τίτλο «Συνέχιση Δομών Παροχής Βασικών Αγαθών: Κοινωνικό Παντοπωλείο, Παροχή Συσσιτίου, Κοινωνικό Φαρμακείο» για την υποβολή προτάσεων στο πρόγραμμα «Αττική», όπως ισχύει.
8. Την υπ’ αριθ. πρωτ. 491-22/02/2024 Απόφαση του Περιφερειάρχη Αττικής με θέμα «Ένταξη της Πράξης «ΣΥΝΕΧΙΣΗ ΛΕΙΤΟΥΡΓΙΑΣ ΔΟΜΗΣ ΠΑΡΟΧΗΣ ΒΑΣΙΚΩΝ ΑΓΑΘΩΝ: ΚΟΙΝΩΝΙΚΟ ΦΑΡΜΑΚΕΙΟ ΣΤΟ ΔΗΜΟΣΠΑΤΩΝ-ΑΡΤΕΜΙΔΟΣ» με Κωδικό ΟΠΣ 6002430 στο Πρόγραμμα «Αττική 2021-2027».
9. Το Τεχνικό Παράρτημα Υλοποίησης Υποέργου με ίδια Μέσα (αρχείο excel), με Α/Α Υποέργου 1 και τίτλο: «Συνέχιση Λειτουργίας Κοινωνικού Φαρμακείου Δήμου Σπάτων-Αρτέμιδος».
10. Το από 05/04/2024 εγκεκριμένο Τεχνικό Δελτίο Πράξης με id 26755 και με κωδικό Πράξης/MIS (ΟΠΣ) 6002430, με τίτλο πράξης: «Συνέχιση Λειτουργίας Δομών Παροχής Βασικών Αγαθών: Κοινωνικό Φαρμακείο Δήμου Σπάτων-Αρτέμιδος»
11. Το από 09/04/2024οριστικοποιημένο Τεχνικό Δελτίο Υποέργου με id 7894  και με κωδικό Πράξης/MIS (ΟΠΣ) 6002430 με τίτλο πράξης: «Συνέχιση Λειτουργίας Δομών Παροχής Βασικών Αγαθών: Κοινωνικό Φαρμακείο Δήμου Σπάτων-Αρτέμιδος», με Α/Α/ Υποέργου ΟΠΣ: 1 και με τίτλο Υποέργου: «Συνέχιση Λειτουργίας Κοινωνικού Φαρμακείου Δήμου Σπάτων-Αρτέμιδος».
12. Το καταστατικό της ΑμΚΕ Δύναμη Ζωής και τις Τροποποιήσεις του.
13. Τον εσωτερικό κανονισμό της ΑμΚΕ Δύναμη Ζωής .
14. Την εισήγηση του Επιστημονικού Υπευθύνου για την δημοσίευση πρόσκλησης εκδήλωσης ενδιαφέροντος για την πρόσληψη προσωπικού.
15. Την απόφαση του Διοικητικού Συμβουλίου για την δημοσίευση πρόσκλησης εκδήλωσης ενδιαφέροντος για την πρόσληψη προσωπικού.
16. Την απόφαση του Διοικητικού Συμβουλίου για την συγκρότηση επιτροπής ενστάσεων.

**Ανακοινώνει**

**Την πρόσληψη, με σύμβαση εργασίας ιδιωτικού δικαίου ορισμένου χρόνου, συνολικά ενός (1) ατόμου για την υλοποίηση του ευρωπαϊκού προγράμματος «ΣΥΝΕΧΙΣΗ ΛΕΙΤΟΥΡΓΙΑΣ ΔΟΜΩΝ ΠΑΡΟΧΗΣ ΒΑΣΙΚΩΝ ΑΓΑΘΩΝ:ΚΟΙΝΩΝΙΚΟ ΦΑΡΜΑΚΕΙΟ ΔΗΜΟΥ ΣΠΑΤΩΝ ΑΡΤΕΜΙΔΟΣ» του υποέργου 1 « Κοινωνικό Φαρμακείο του Δήμου Σπάτων-Αρτέμιδος, με Κωδικό ΟΠΣ 6002430, από τον Δικαιούχο με την επωνυμία Α.μ.Κ.Ε. Δύναμη Ζωής που εδρεύει στην Αθήνα Αττικής, και συγκεκριμένα, ανά υπηρεσία, έδρα, ειδικότητα και διάρκεια σύμβασης, αριθμού ατόμων (βλ. ΠΙΝΑΚΑ Α), με τα αντίστοιχα απαιτούμενα (τυπικά και τυχόν πρόσθετα) προσόντα (βλ. ΠΙΝΑΚΑ Β):**

| **ΠΙΝΑΚΑΣ Α: ΘΕΣΕΙΣ ΕΠΟΧΙΚΟΥ ΠΡΟΣΩΠΙΚΟΥ (ανά κωδικό θέσης)** | | | | | |
| --- | --- | --- | --- | --- | --- |
| **Κωδικός**  **θέσης** | **Υπηρεσία** | **Έδρα υπηρεσίας** | **Ειδικότητα** | **Διάρκεια σύμβασης** | **Αριθμός**  **ατόμων** |
| 201 | Κοινωνικό Φαρμακείο | Δήμος Σπάτων-Αρτέμιδος | ΠΕ  Φαρμακοποιός | **«Από την υπογραφή της σύμβασης μέχρι 12 μήνες με ανανέωση ή παράταση έως τη λήξη του προγράμματος/**  **έργου/υποέργου»** | 1 |

| **ΠΙΝΑΚΑΣ Β: ΑΠΑΙΤΟΥΜΕΝΑ ΠΡΟΣΟΝΤΑ (ανά κωδικό θέσης)** | |
| --- | --- |
| **Κωδικός θέσης** | **Τίτλος σπουδών**  **και**  **λοιπά απαιτούμενα (τυπικά & τυχόν πρόσθετα) προσόντα** |
| 201 | * Πτυχίο ή Δίπλωμα Φαρμακευτικής ΑΕΙ ή το ομώνυμο πτυχίο ή Δίπλωμα Ελληνικού Ανοικτού Πανεπιστημίου (ΕΑΠ) ή Προγραμμάτων Σπουδών Επιλογής (Π.Σ.Ε.) ΑΕΙ της ημεδαπής ή ισότιμος τίτλος σχολών της ημεδαπής ή αλλοδαπής, αντίστοιχης ειδικότητας * Άδεια Άσκησης Φαρμακοποιού ή βεβαίωση εκδιδόμενη από αρμόδια διοικητική αρχή ότι πληροί όλες τις νόμιμες προϋποθέσεις για την άσκηση του επαγγέλματος του Φαρμακοποιού. |

Οι υποψήφιοι όλων των ειδικοτήτων πρέπει να είναι ηλικίας από **18** έως **67** ετών και κατ’ εξαίρεση ως **70** ετών για όσους υποψηφίους έχουν συμπληρώσει  το εξηκοστό έβδομο (67ο) έτος της ηλικίας και δεν έχουν συνταξιοδοτηθεί από το δημόσιο ταμείο ή άλλον ασφαλιστικό φορέα.

**ΒΑΘΜΟΛΟΓΗΣΗ ΚΡΙΤΗΡΙΩΝ**

Η σειρά κατάταξης μεταξύ των υποψηφίων καθορίζεται με βάση τα ακόλουθα κριτήρια:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **ΠΙΝΑΚΑΣ ΒΑΘΜΟΛΟΓΗΣΗΣ ΚΡΙΤΗΡΙΩΝ**  **1. ΧΡΟΝΟΣ ΑΝΕΡΓΙΑΣ (100 μονάδες για 4 μήνες ανεργίας και 25 μονάδες ανά μήνα ανεργίας άνω των 4 μηνών, με ανώτατο όριο τους 12 μήνες)**   |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | | μήνες | 1 | 2 | 3 | 4 | 5 | 6 | 7 | 8 | 9 | 10 | 11 | 12 και άνω | | μονάδες | 0 | 0 | 0 | 100 | 125 | 150 | 175 | 200 | 225 | 250 | 275 | 300 |   **2. ΑΝΗΛΙΚΑ ή ΕΝΗΛΙΚΑ ΠΡΟΣΤΑΤΕΥΟΜΕΝΑ ΚΑΤΑ ΤΟ ΝΟΜΟ ΤΕΚΝΑ (20 μονάδες για κάθε τέκνο)**   |  |  |  |  |  |  |  |  | | --- | --- | --- | --- | --- | --- | --- | --- | | αριθμός τέκνων | 1 | 2 | 3 | 4 | 5 | … | … | | μονάδες | 20 | 40 | 60 | 80 | 100 | … | … |   **3. ΑΓΑΜΟΣ, ΔΙΑΖΕΥΓΜΕΝΟΣή ΕΝ ΧΗΡΕΙΑ ΓΟΝΕΑΣ (25 μονάδες)**  **4. ΑΝΑΠΗΡΙΑ ΑΠΟ 50% ΚΑΙ ΑΝΩ (80 μονάδες)**  **5. ΕΜΠΕΙΡΙΑ (15 μονάδες ανά μήνα εμπειρίας και έως 40 μήνες)**   |  |  |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | --- | --- | | μήνες εμπειρίας | 1 | 2 | 3 | 4 | 5 | 6 | 7 | 8 | 9 | 10 | … | 37 | 38 | 39 | 40 και άνω | | μονάδες | 15 | 30 | 45 | 60 | 75 | 90 | 105 | 120 | 135 | 150 | … | 555 | 570 | 585 | 600 | |

**ΕΜΠΕΙΡΙΑ**

**ΒΑΘΜΟΛΟΓΟΥΜΕΝΗ ΕΜΠΕΙΡΙΑ ΥΠΟΨΗΦΙΩΝ ΚΑΤΗΓΟΡΙΩΝ ΠΕ**

|  |  |
| --- | --- |
| Ως βαθμολογούμενη εμπειρία για τους παρακάτω κωδικούς θέσεων νοείται η απασχόληση με σχέση εργασίας ή σύμβαση μίσθωσης έργου στο δημόσιο ή τον ιδιωτικό τομέα ή άσκηση επαγγέλματος σε καθήκοντα ή έργα συναφή με το αντικείμενο της προς πλήρωση θέσης που παρασχέθηκαν **σε συγχρηματοδοτούμενες δομές και δράσεις συναφείς με ευάλωτες ομάδες και κοινωνική ένταξη**. | |
| **ΚΩΔΙΚΟΣ ΘΕΣΕΩΝ** | **ΕΜΠΕΙΡΙΑ ΚΑΙ ΤΡΟΠΟΣ ΑΠΟΔΕΙΞΗΣ** |
| **201** | Η εμπειρία λαμβάνεται υπόψη **μετά την απόκτηση** **της** ζητούμενης, κατά περίπτωση, από την παρούσα ανακοίνωση **άδειας άσκησης επαγγέλματος ή άλλης επαγγελματικής άδειας**.  Για την απόδειξη της εμπειρίας αυτής βλ. δικαιολογητικά **περίπτωση Α** **ή Ειδικές περιπτώσεις απόδειξης εμπειρίας** του Παραρτήματος ανακοινώσεων Συμβάσεων εργασίας Ορισμένου Χρόνου ΣΟΧ για τις συγχρηματοδοτούμενες δράσεις «ΔΟΜΕΣ ΠΑΡΟΧΗΣ ΒΑΣΙΚΩΝ ΑΓΑΘΩΝ, ΚΕΝΤΡΑ ΚΟΙΝΟΤΗΤΑΣ, ΔΟΜΕΣ ΑΣΤΕΓΩΝ» - ΚΕΦΑΛΑΙΟ I., στοιχείο 10. Πιστοποιητικά απόδειξης εμπειρίας. |

**Οι τρόποι υπολογισμού της εμπειρίας για όλες τις ειδικότητες περιγράφονται αναλυτικά στο «Παράρτημα Ανακοινώσεων Συμβάσεων εργασίας Ορισμένου Χρόνου ΣΟΧ για τις συγχρηματοδοτούμενες δράσεις «ΔΟΜΕΣ ΠΑΡΟΧΗΣ ΒΑΣΙΚΩΝ ΑΓΑΘΩΝ, ΚΕΝΤΡΑ ΚΟΙΝΟΤΗΤΑΣ, ΔΟΜΕΣ ΑΣΤΕΓΩΝ» (βλ. ΚΕΦΑΛΑΙΟ ΙI., ενότητα Ε, υποενότητα «ΤΡΟΠΟΙ ΥΠΟΛΟΓΙΣΜΟΥ ΕΜΠΕΙΡΙΑΣ»).**

**ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ**

Οι υποψήφιοι για την απόδειξη των ΑΠΑΙΤΟΥΜΕΝΩΝ ΠΡΟΣΟΝΤΩΝ (βλ. ΠΙΝΑΚΑ Β), των λοιπών ιδιοτήτων τους και της εμπειρίας τους οφείλουν να προσκομίσουν όλα τα απαιτούμενα από την παρούσα ανακοίνωση και το **«Παράρτημα Ανακοινώσεων Συμβάσεων Εργασίας Ορισμένου Χρόνου (ΣΟΧ) για τις συγχρηματοδοτούμενες δράσεις “Δομές Παροχής Βασικών Αγαθών, Κέντρα Κοινότητας, Δομές Αστέγων»** με σήμανση έκδοσης **04/08/2021** δικαιολογητικά, σύμφωνα με τα οριζόμενα στην ενότητα «ΠΡΟΣΚΟΜΙΣΗ ΤΙΤΛΩΝ, ΠΙΣΤΟΠΟΙΗΤΙΚΩΝ ΚΑΙ ΒΕΒΑΙΩΣΕΩΝ» του Κεφαλαίου Ι του ανωτέρω Παραρτήματος.

Μέχρι ενσωματώσεως των σχετικών αλλαγών στο **«Παράρτημα Ανακοινώσεων Συμβάσεων Εργασίας Ορισμένου Χρόνου (ΣΟΧ) για τις συγχρηματοδοτούμενες δράσεις “Δομές Παροχής Βασικών Αγαθών, Κέντρα Κοινότητας, Δομές Αστέγων»** με σήμανση έκδοσης **04/08/2021**, ισχύουν τα παρακάτω:

Με το άρθρο 82 του Ν. 5003/2022 (ΦΕΚ  230/τ.Α’/14-12-2022), **το ανώτατο όριο ηλικίας** συμμετοχής των υποψηφίων που αναφέρεται στα **ΓΕΝΙΚΑ ΠΡΟΣΟΝΤΑ ΕΠΙΛΟΓΗΣ** του **Παραρτήματος Ανακοινώσεων Συμβάσεων Εργασίας Ορισμένου Χρόνου (ΣΟΧ)** με σήμανση έκδοσης **«10-6-2021» ορίζεται: (α) το εξηκοστό έβδομο (67ο)** έτος και **(β)** **κατ’ εξαίρεση**, έως το **εβδομηκοστό (70ο**) έτος για όσους υποψηφίους έχουν συμπληρώσει  το εξηκοστό έβδομο (67ο) έτος της ηλικίας και δεν έχουν συνταξιοδοτηθεί από το δημόσιο ταμείο ή άλλον ασφαλιστικό φορέα.

Για την συμμετοχή των ανωτέρω υποψηφίων της περίπτωσης **(β)** απαιτείται να υποβληθεί **χωριστή υπεύθυνη δήλωση**, στην οποία να δηλώνουν ότι μέχρι τη λήξη προθεσμίας υποβολής της αίτησης δεν έχουν θεμελιώσει δικαίωμα συνταξιοδότησης.

**ΚΕΦΑΛΑΙΟ ΠΡΩΤΟ: Δημοσίευση της ανακοίνωσης**

**Περίληψη** της παρούσας ανακοίνωσης, η οποία πρέπει να περιέχει υποχρεωτικά τα προβλεπόμενα στην παρ. 1 του άρθρου 41 του Ν. 4765/2021 στοιχεία και τα όρια ηλικίας της παρ.1 του άρθρου 39 του ως άνω νόμου, **να δημοσιευθεί** σε δύο (2) ημερήσιες ή εβδομαδιαίες τοπικές εφημερίδες της οικείας περιφερειακής ενότητας, εφόσον εκδίδονται. Σε περίπτωση που εκδίδεται μία εφημερίδα (ημερήσια ή εβδομαδιαία) η δημοσίευση θα γίνει στην εφημερίδα αυτή δύο (2) φορές.

**Ανάρτηση** ολόκληρηςτης ανακοίνωσης, **μαζί** με το «Παράρτημα Ανακοινώσεων Συμβάσεων Εργασίας Ορισμένου Χρόνου (ΣΟΧ) για τις συγχρηματοδοτούμενες δράσεις “Δομές Παροχής Βασικών Αγαθών, Κέντρα Κοινότητας, Δομές Αστέγων”» με σήμανση έκδοσης «4-8-2021», το Ειδικό Παράρτημα: **«Απόδειξης Γνώσης Πληροφορικής ή Χειρισμού Η/Υ»** με σήμανση έκδοσης **«03-01-2024»** και την προθεσμία υποβολής των αιτήσεων, **θα αναρτηθούν** στον διαδικτυακό τόπο του φορέα μας και στο χώρο των ανακοινώσεων του δημοτικού καταστήματος του Δήμου Σπάτων-Αρτέμιδος. Θα συνταχθεί και σχετικό πρακτικό ανάρτησης στο φορέα.

# ΚΕΦΑΛΑΙΟ ΔΕΥΤΕΡΟ: Υποβολή αιτήσεων συμμετοχής

Οι ενδιαφερόμενοι καλούνται να συμπληρώσουν την αίτηση με κωδικό, κατά περίπτωση, **εντυπο ασεπ ΣΟΧ 12** και να την υποβάλουν μαζί με τα απαιτούμενα δικαιολογητικά, **ταχυδρομικά** **με συστημένη επιστολή**, σε υποκατάστημα της υπηρεσίας μας στην ακόλουθη διεύθυνση: Ναυσικάς 5, Καλλιθέα Τ.Κ. 176 72, απευθύνοντάς την στην Α.μ.Κ.Ε. Δύναμη Ζωής.

**Το εμπρόθεσμο** των αιτήσεων κρίνεται με βάση την ημερομηνία της ηλεκτρονικής υποβολής και στην περίπτωση αποστολής των αιτήσεων ταχυδρομικώς **το εμπρόθεσμο** των αιτήσεων κρίνεται με βάση την ημερομηνία που φέρει ο φάκελος αποστολής, ο οποίος μετά την αποσφράγισή του επισυνάπτεται στην αίτηση των υποψηφίων.

**Η αίτηση συμμετοχής που θα υποβληθεί ηλεκτρονικά πρέπει απαραιτήτως να εμφανίζεται υπογεγραμμένη, με φυσική υπογραφή. Ανυπόγραφες αιτήσεις δεν γίνονται δεκτές.**

**Επισημαίνεται: ότι σύμφωνα με το νέο Ευρωπαϊκό Γενικό Κανονισμό Προστασίας Δεδομένων (ΕΕ) 2016/679 γνωστό ως GDPR, που ετέθη σε εφαρμογή τον Μάιο 2018, καθιερώνεται ενιαίο νομικό πλαίσιο για την προστασία των προσωπικών δεδομένων σε όλα τα κράτη μέλη της ΕΕ. Για το λόγο αυτό, *η συμμετοχή των υποψηφίων στη διαδικασία πρόσληψης με την οικειοθελή υποβολή αίτησης με τα συνημμένα σε αυτή δικαιολογητικά προς τον Φορέα, συνεπάγεται τη συναίνεση του υποψηφίου για τη συλλογή και επεξεργασία των δεδομένων προσωπικού χαρακτήρα που τους αφορούν, καθώς και για την ασφαλή διατήρησή τους σε αρχείο (φυσικό ή ψηφιακό) για συγκεκριμένο σκοπό και για όσο χρόνο απαιτείται, προκειμένου να ολοκληρωθούν οι νόμιμες διαδικασίες πρόσληψης. Οι φορείς οφείλουν να προστατεύουν τα προσωπικά στοιχεία των υποψηφίων από τυχόν υποκλοπή προκειμένου να επιτυγχάνεται η ασφαλής επεξεργασία των δεδομένων προσωπικού χαρακτήρα.* Οι υποψήφιοι διατηρούν το δικαίωμα ανάκλησης της συναίνεσής τους ανά πάσα στιγμή και κατόπιν υποβολής σχετικής αίτησης προς το Φορέα.**

Κάθε υποψήφιος δικαιούται να υποβάλει **μία μόνο αίτηση** και για θέσεις **μίας μόνο κατηγορίας** προσωπικού **(ΠΕ ή ΤΕ ή ΔΕ ή ΥΕ)**. Η σώρευση θέσεων διαφορετικών κατηγοριών προσωπικού σε μία ή περισσότερες αιτήσεις συνεπάγεται αυτοδικαίως σε κάθε περίπτωση **ακύρωση** όλων των αιτήσεων και **αποκλεισμό** του υποψηφίου από την περαιτέρω διαδικασία.

**Η προθεσμία υποβολής των αιτήσεων είναι δέκα (10) ημέρες (υπολογιζομένων ημερολογιακά)** και αρχίζει από την επόμενη ημέρα της τελευταίας δημοσίευσης της παρούσας σε τοπικές εφημερίδες ή της ανάρτησής της στο κατάστημα και στον δικτυακό τόπο της υπηρεσίας μας καθώς και στο χώρο ανακοινώσεων του δημοτικού καταστήματος, εφόσον η ανάρτηση είναι τυχόν μεταγενέστερη της δημοσίευσης στις εφημερίδες. Η ανωτέρω προθεσμία λήγει με την παρέλευση ολόκληρης της τελευταίας ημέρας και εάν αυτή είναι, κατά νόμο, εξαιρετέα (δημόσια αργία) ή μη εργάσιμη, τότε η λήξη της προθεσμίας μετατίθεται την επόμενη εργάσιμη ημέρα.

Οι υποψήφιοι μπορούν να αναζητήσουν τα **έντυπα των αιτήσεων**: α) στα γραφεία του Φορέα στην Περιοχή Παρέμβασης (διεύθυνση: Αύρας 5, Αρτέμιδα 190 16). β) στο δικτυακό τόπο του φορέα [www.dynamizois.gr/news](http://www.dynamizois.gr/news).

**ΚΕΦΑΛΑΙΟ ΤΡΙΤΟ: Κατάταξη υποψηφίων**

Αφού η υπηρεσία μας επεξεργαστεί τις αιτήσεις των υποψηφίων, τους κατατάσσει σε προσωρινούς πίνακες κατά κατηγορία, κλάδο ή ειδικότητα και κατά φθίνουσα σειρά βαθμολογίας, βάσει των κριτηρίων του νόμου (όπως αναλυτικά αναφέρονται στο Παράρτημα της ανακοίνωσης). Η **κατάταξη** των υποψηφίων, βάσει της οποίας θα γίνει η **τελική επιλογή** για την πρόσληψη με σύμβαση εργασίας ορισμένου χρόνου, πραγματοποιείται ως εξής:

1. **Προηγούνται** στην κατάταξη οι υποψήφιοι που διαθέτουν τα **κύρια προσόντα** της ειδικότητας και ακολουθούν οι έχοντες τα επικουρικά *(Α΄, Β΄ επικουρίας κ.ο.κ.)*.

2. Η κατάταξη μεταξύ των υποψηφίων που έχουν τα ίδια προσόντα *(κύρια ή επικουρικά)* γίνεται κατά φθίνουσα σειρά με βάση τη **συνολική βαθμολογία** που συγκεντρώνουν από τα βαθμολογούμενα κριτήρια κατάταξης *(χρόνος ανεργίας, ανήλικα ή ενήλικα προστατευόμενα κατά το νόμο τέκνα, ιδιότητα άγαμου, διαζευγμένου ή εν χηρεία γονέα, αναπηρία του αιτούντος και αποδεδειγμένη εργασιακή εμπειρία από απασχόληση σε συγχρηματοδοτούμενες δομές και δράσεις συναφείς με ευάλωτες ομάδες και κοινωνική ένταξη).*

3. Στην περίπτωση **ισοβαθμίας** υποψηφίων στη συνολική βαθμολογία προηγείται αυτός που έχει τις περισσότερες μονάδες στο πρώτο βαθμολογούμενο κριτήριο *(χρόνος ανεργίας)* και, αν αυτές συμπίπτουν, αυτός που έχει τις περισσότερες μονάδες στο δεύτερο κριτήριο *(αριθμός ανήλικών ή ενήλικων προστατευόμενων κατά το νόμο τέκνων)* και ούτω καθεξής. Αν οι υποψήφιοι και πάλι ισοβαθμούν, προηγείται ο μεγαλύτερος στην ηλικία με βάση την ημερομηνία γέννησής του, ενώ, αν εξαντληθούν όλα τα παραπάνω κριτήρια, η μεταξύ τους σειρά καθορίζεται με δημόσια κλήρωση.

|  |
| --- |
| **Τα κωλύματα της οκτάμηνης** **απασχόλησης και του Π.Δ. 164/2004 ΔΕΝ ΥΦΙΣΤΑΝΤΑΙ στην περίπτωση πρόσληψης προσωπικού με σύμβαση εργασίας ιδιωτικού δικαίου ορισμένου χρόνου για την υλοποίηση Ευρωπαϊκών Προγραμμάτων ή Έργων της παρ.2 του άρθρου 38 του Ν.4765/2021.** |

**ΚΕΦΑΛΑΙΟ ΤΕΤΑΡΤΟ: Ανάρτηση πινάκων και υποβολή ενστάσεων**

Η υπηρεσία μας **θα αναρτήσει,** **εντός τριάντα (30) ημερών** από την ημερομηνία λήξης προθεσμίας υποβολής των αιτήσεων**~~,~~** **τους προσωρινούς πίνακες κατάταξης,** **απορριπτέων και** προσληπτέων στην έδρα του φορέα, στον ιστότοπο του φορέα <http://www.dynamizois.gr/news>/ , στο χώρο ανακοινώσεων του δημοτικού καταστήματος του Δήμου Σπάτων-Αρτέμιδος Για τις αναρτήσεις θα συνταχθεί σχετικό πρακτικό ανάρτησης από 2 υπαλλήλους του φορέα (για την έδρα) και 2 υπαλλήλους του Δήμου(για τον Δήμο).

Κατά των πινάκων αυτών, επιτρέπεται στους ενδιαφερόμενους η άσκηση **ένστασης**, μέσα σε αποκλειστική **προθεσμία δέκα (10) ημερών (υπολογιζόμενες ημερολογιακά**), η οποία αρχίζει από την επόμενη ημέρα της ανάρτησής τους στον διαδικτυακό μας τόπο. Η **ένσταση**, στην οποία ο υποψήφιος πρέπει να αναγράψει τον αριθμό πρωτοκόλλου της αίτησης, κατατίθεται (ώρες 10:00- 12:00) ή αποστέλλεται με συστημένη επιστολή στη διεύθυνση Ναυσικάς 5, Καλλιθέα Τ.Κ. 176 72. Οι ενστάσεις θα εξεταστούν από αρμόδια επιτροπή του φορέα η οποία θα οριστεί με απόφαση του Διοικητικού Συμβουλίου.

**ΚΕΦΑΛΑΙΟ ΠΕΜΠΤΟ: Πρόσληψη**

Η υπηρεσία προσλαμβάνει το προσωπικό με σύμβαση εργασίας ιδιωτικού δικαίου ορισμένου χρόνου **αμέσως μετά** την κατάρτιση των πινάκων κατάταξης των υποψηφίων. Τυχόν **αναμόρφωση** των πινάκων βάσει αυτεπάγγελτου ή κατ’ ένσταση ελέγχου του ΑΣΕΠ που συνεπάγεται ανακατάταξη των υποψηφίων, εκτελείται **υποχρεωτικά** από το φορέα, ενώ απολύονται οι υποψήφιοι που δεν δικαιούνται πρόσληψης βάσει της νέας κατάταξης. Οι απολυόμενοι λαμβάνουν τις αποδοχές που προβλέπονται για την απασχόλησή τους έως την ημέρα της απόλυσης, χωρίς οποιαδήποτε αποζημίωση από την αιτία αυτή.

Προσληφθέντες οι οποίοι αποχωρούν πριν από τη λήξη της σύμβασής τους, **αντικαθίστανται** με άλλους από τους εγγεγραμμένους και διαθέσιμους στον πίνακα της οικείας ειδικότητας, κατά τη σειρά εγγραφής τους σε αυτόν.

Σε κάθε περίπτωση, οι υποψήφιοι που προσλαμβάνονται είτε κατόπιν αναμόρφωσης των πινάκων από το είτε λόγω αντικατάστασης αποχωρούντων υποψηφίων, απασχολούνται για το **υπολειπόμενο**, κατά περίπτωση, χρονικό διάστημα και μέχρι συμπληρώσεως της **εγκεκριμένης διάρκειας** της σύμβασης εργασίας ορισμένου χρόνου.

**ΑΝΑΠΟΣΠΑΣΤΟ ΤΜΗΜΑ της παρούσας ανακοίνωσης αποτελεί και το «Παράρτημα Ανακοινώσεων Συμβάσεων Εργασίας Ορισμένου Χρόνου (ΣΟΧ) για τις συγχρηματοδοτούμενες δράσεις “Δομές Παροχής Βασικών Αγαθών, Κέντρα Κοινότητας, Δομές Αστέγων”»** **με σήμανση έκδοσης «4-8-2021», το οποίο περιλαμβάνει: i) τα δικαιολογητικά που απαιτούνται για την έγκυρη συμμετοχή τους στη διαδικασία επιλογής και ii) οδηγίες για τη συμπλήρωση της αίτησης – υπεύθυνης δήλωσης με κωδικό εντυπο ασεπ ΣΟΧ 12, σε συνδυασμό με επισημάνσεις σχετικά με τα προσόντα και τα βαθμολογούμενα κριτήρια κατάταξης των υποψηφίων σύμφωνα με τις ισχύουσες κανονιστικές ρυθμίσεις. Οι ενδιαφερόμενοι μπορούν να έχουν πρόσβαση στο Παράρτημα αυτό, αλλά και στα Ειδικά Παραρτήματα: (Α1) Απόδειξης Γνώσης Πληροφορικής ή Χειρισμού Η/Υ με σήμανση έκδοσης «03-01-2024» μέσω του δικτυακού τόπου του ΑΣΕΠ (www.asep.gr) και συγκεκριμένα μέσω της ίδιας διαδρομής που ακολουθείται και για την αναζήτηση του εντύπου της αίτησης δηλαδή: Κεντρική σελίδα 🡪 Πολίτες 🡪 Έντυπα – Διαδικασίες 🡪 Διαγωνισμών φορέων 🡪 Ορ. Χρόνου ΣΟΧ.**

Εικόνα που περιέχει κείμενο, γραμματοσειρά, γραφικός χαρακτήρας, σκίτσο/σχέδιο

Περιγραφή που δημιουργήθηκε αυτόματα

**Ο ΠΡΟΕΔΡΟΣ**

**ΓΕΩΡΓΙΟΣ ΜΙΣΑΗΛΙΔΗΣ**